پي اي سي ايڇ ايس ٽو

پي اي سي ايڇ ايس 2 يا پاڪستان ايمپلائيز ڪوآپريٽو هائوسنگ سوسائٽيز-2 (P.E.C.H.S-2) ڪراچي ايسٽ ضلعي جي ھڪ يونين ڪاميٽي جو نالو آهي جيڪا ان ضلعي جي تعلقي فيروز آباد سب ڊويزن ۾ واقع آهي. ان جي اتر ۾ ڪراچي ميمڻ سوسائٽي، نيو ٽائون ۽ شڪارپور ڪالوني، اوڀر ۾ بھادر آباد، اولھه ۾ پي اي سي ايڇ ايس-ون ۽ ڏکڻ ۾ چنيسر ڳوٺ واقع آهي. 2013ع کان اڳ ان جو درجو جمشيد ٽائون جي ساڳي نالي سان يونين ڪاؤنسل نمبر-8 جو ھيو ۽ 2013ع ۾ ان کي فيروز آباد جي نالي سان نئين قائم ٿيل تعلقي ۾ شامل ڪيو ويو. ھن ڪالوني ۾ اردو ڳالهائيندڙن، پنجابي ماڻھن کان سواءِ سنڌي، پٺاڻ، سرائيڪي ماڻھو رھندڙ آھن. 

سال2015ع جي بلدياتي اليڪشن م ھن يو سي ۾ چيئرمين جي سيٽ تي وليد احمد چونڊجي آيو ۽ وائيس چيئرمين جي سيٽ تي سرتاج خان خٽڪ چونڊجي آيو، ٻنھي جو تعلق جماعت اسلامي سان آھي. https://www.politicpk.com/karachi-east-district-uc-list-mna-mpa-seats-%da%a9%d8%b1%d8%a7%da%86%db%8c-%d8%b6%d9%84%d8%b9-%d8%b4%d8%b1%d9%82%db%8c/  ھن يو سي ۾ خوشحال ماڻھو رھندڙ آھن ۽ شھري منصوبابندي تحت ٺھيل آهي. جن يونين ڪاميٽي مان گذرندڙ روڊن ۾ شاھراھ فيصل، ڊاڪٽر محمود حسين روڊ، شاھراھه قائدين، طارق روڊ، علامه اقبال روڊ، شاھ عبداللطيف روڊ، ڪشمير روڊ، سرسيد روڊ، ڊاڪٽر عبدالقدير خان روڊ، خالد بن وليد روڊ ۽ ٻيا شامل آهن. ھن يو سي ۾ ڪراچي پبلڪ اسڪول، يونين ڪوآپريٽو ڪلب، ھل پارڪ ۽ جھيل پارڪ واقع آھن.

حوالا

زمرو:ڪراچي جون يونين ڪاؤنسلون